ഐസ്ക്രീം നല്കുന്നത് ഇലയില്, തൂക്കി നോക്കി 10 രൂപയ്ക്ക് വരെ കിട്ടും വിഡിയോ പല നിറത്തിലും രുചിയിലുമുള്ള ഐസ്ക്രീം ഉണ്ടല്ലേ. ഐസ്ക്രീമുകള് ഇഷ്ടമല്ലാത്തവര് വളരെ ചുരുക്കവുമായിരിക്കും. ഇപ്പോള് സമൂഹമാധ്യമങ്ങളില് വൈറലാകുന്നതും ഒരു ഐസ്ക്രീം വില്പനക്കാരന്റെ വിഡിയോ ആണ്. അമൃത്സറില് നിന്നുള്ള ദാമോദര് എന്ന ഐസ്ക്രീം വില്പനക്കാരന് ഇലയിലാണ് ഐസ്ക്രീം വിളമ്ബുന്നത്. ഐസ്ക്രീം തൂക്കി നോക്കിയാണ് വില്ക്കുന്നത്. 50 ഗ്രാം ഐസ്ക്രീമിന് 20 രൂപയാണ് വില. 10 രൂപയ്ക്കും ആവശ്യക്കാര്ക്ക് ഐസ്ക്രീം നല്കും. ഫുഡ് വ്ലോഗര് ഗൗരവ് വാസനാണ് വിഡിയോ ചിത്രീകരിച്ച് തന്റെ യൂട്യൂബ് ചാനലിലൂടെ പങ്കുവച്ചത്. അമൃത്സറിലെ റെയില് വേ സ്റ്റേഷനടുത്തു നിന്നാണ് വിഡിയോ പകര്ത്തിയിരിക്കുന്നത്. 25 കിലോമീറ്ററോളം സൈക്കളില് സഞ്ചരിച്ചാണ് ദാമോദര് ഐസ്ക്രീം വില്പ്പന നടത്തുന്നത്. കൊഴുപ്പ് കൂടിയ പാല് കൊണ്ടാണ് ഈ ഐസ്ക്രീം തയാറാക്കുന്നത്.